open-index/open-wikipedia-markdown huggingface dataset:
סיטרואן סוג B12

**סיטרואן סוג B12** (בצרפתית: **Citroën Type B12**) היא מכונית שיוצרה במספר צורות גוף פתוחות וסגורות הכוללות: מכונית משפחתית, מכונית קופה, רודסטר, קבריולה וטנדר.

דגמי "סיטרואן סוג B12" הם מתוצרת יצרנית הרכב הצרפתית **[[סיטרואן]]** אשר יוצרו בין השנים 1925–1927 בצרפת.

חלקם של דגמי "סיטרואן סוג B12" הוגדרו כסוג של מכונית "Torpedo (car)" .

יוצרו 38,381 יחידות.

המתחרים הגדולים היו: דגם פיג'ו סוג 177 מתוצרת פיג'ו ודגם רנו KZ מתוצרת רנו.

## תצורות
* "Torpedo" בתצורה 4 דלתות סדאן.
* "Torpedo" בתצורה פתוחה (קבריולה).
* "Torpedo Sport".
* "Conduite Intérieure" (saloon/sedan)".
* "Coupé De Ville".
* לנדולט
* טנדר בסגנון "Torpédo commercial", היה קרוי "Boulangère" (אופה, כלומר: לשנע סוגי לחם).

## ממאפייני "סיטרואן סוג B12"
* "סיטרואן סוג B12" הוצג לראשונה בתערוכת הרכב של פריז באוקטובר 1925.
* שלדה: מסגרת נפרדת עם אבני צד וקורות פלדה, גוף פלדה (בדגמי "טורפדו"), מסגרת נפרדת עם אבני צד פלדה וקורות רוחב, פלדה מעורבת ומרכב עץ (בדגמי: קבריולה, קופה, ולנדולט).
* הצתה: באמצעות מגנט.
* מנוע: מנוע בנזין קדמי-אורכי, גל ארכובה על שני מיסבים עיקריים, גל זיזים בארכובה.
* מנוע קירור מים עם רדיאטור ומאוורר.
* סוג הנעה: הנעה אחורית.
* מאייד אופקי תוצרת "Solex".
* מערכת בלימה: בלמי תופים על הגלגלים הקדמיים בתוספת תוף אחורי, ביציאת תיבת ההילוכים, בקרת כבלים.
* מתלים: מתלה קדמי – סרן קשיח עם קפיצי עלים חצי אליפטיים, ללא בולמי זעזועים, מתלה אחורי – סרן קשיח עם חפיפה של שני קפיצי עלים, כולל בולמי חיכוך.

## גלריה

קובץ:Citroën B12, red.jpg | "סיטרואן סוג B12"
קובץ:Citroen B12 Torpedo Cabrio.JPG | "סיטרואן סוג B12" - טורפדו קבריולה
קובץ:CitroënB12a.jpg | "סיטרואן סוג B12" - קבריולה
קובץ:Paris - Retromobile 2013 - Citroën B12 - 1926 - 012.jpg | "סיטרואן סוג B12", שנת 1926
קובץ:Paris - Retromobile 2013 - Citroën B12 - 1926 - 010.jpg | "סיטרואן סוג B12", שנת 1926
קובץ:Citroen B10 or B12 c.1925-6 (14643537847).jpg | "סיטרואן סוג B12"
קובץ:Citroën b12 6656.JPG | "סיטרואן סוג B12" - מבט לתא הנהג ולוח מחוונים
קובץ:Citroën B Boulangère int.jpg | "סיטרואן סוג B12" - טנדר, מבט לתא הנהג
קובץ:Citroen B10 or B12 c.1925-6 (14643391000).jpg | מבט למנוע שהורכב ב"סיטרואן סוג B12"



קובץ:Citroën B Boulangère 4.jpg | "סיטרואן סוג B12" - טנדר
קובץ:Citroën B12 'Boulangère' (côté).jpg | "סיטרואן סוג B12" - טנדר
קובץ:Citroën B12 Boulangère (¾ AR).jpg | "סיטרואן סוג B12" - טנדר
קובץ:Citroën B12 'Boulangère' (¾ AV).jpg | "סיטרואן סוג B12" - טנדר


## ראו גם
* סיטרואן
* סיטרואן סוג B15

## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:מכוניות לנדולט
קטגוריה:טנדרים
קטגוריה:דגמי מכוניות שהושקו ב-1925
קטגוריה:מכוניות צרפתיות
B12
יחסי אוסטרליה–וייטנאם

[ממוזער|שרת החוץ האוסטרלית [ג'ולי בישופ נפגשת עם ראש ממשלת וייטנאם בהאנוי, 2014]]
**יחסי אוסטרליה–וייטנאם** הם היחסים בין אוסטרליה לבין וייטנאם.

## היסטוריה
היחסים בין המדינות החלו ב כאשר הבריטית הקדישה תשומת לב למושבות באסיה, אולם הקולוניזציה הצרפתית שלאחר מכן של וייטנאם ניתקה כל קשר רשמי בין וייטנאם לאוסטרליה. עד סוף מלחמת העולם השנייה היחסים בין אוסטרליה לווייטנאם כמעט ולא התקיימו.

### מלחמת וייטנאם ותוצאותיה
החשש לאחר מכן מפני התפשטות קומוניסטית משך את אוסטרליה לקראת מלחמת וייטנאם, בה השתתפה אוסטרליה כחלק מהתערבות אנטי-קומוניסטית בווייטנאם כדי לסייע לדרום וייטנאם נגד צפון וייטנאם. אוסטרליה שלחה 50,000 חיילים נגד הקומוניסטים, אשר 520 מתוכם נהרגו. למלחמה הייתה השפעה עמוקה על החברה האוסטרלית.

לאחר סיום מלחמת וייטנאם קלטה אוסטרליה הרבה פליטים וייטנאמים שנמלטו בעקבות נפילתה הכלכלית של המדינה ובידודה הפוליטי. הפליטים הווייטנאמים היו הקבוצה הגדולה הראשונה של מהגרים שאינם אירופאים לאוסטרליה בעקבות הסרת מדיניות אוסטרליה הלבנה.

## יחסים מודרניים
בסוף המלחמה הקרה ונורמליזציה של יחסי חוץ בווייטנאם, אוסטרליה התקרבה במהרה ליחסים עם וייטנאם ובסופו של דבר ביססה את היחסים בשנות התשעים. וייטנאם היא כיום אחת הכלכלות הצומחות ביותר בעולם, ושותפה אסטרטגית של אוסטרליה, שתיהן חברות ב-CPTPP ויעד פופולרי עבור האוסטרלים, שרבים מהם חיילים לשעבר במלחמת וייטנאם. עם זאת, אוסטרליה היא גם אחת המדינות הערות ביותר לפגיעה בזכויות האדם בווייטנאם שנעשתה על ידי הממשלה הקומוניסטית במדינה.

לאחרונה, וייטנאם נהפכה יותר ויותר לתומכת באוסטרליה נגד השפעה סינית גוברת ועמדות אגרסיביות בים סין הדרומי, שלעיתים עוררו כעסים מצד ממשלת סין על גישתה של אוסטרליה.

## נציגויות דיפלומטיות
* אוסטרליה מחזיקה בווייטנאם שגרירות בהאנוי וקונסוליה בהו צ'י מין סיטי.
* וייטנאם מחזיקה באוסטרליה שגרירות בקנברה.

## ראו גם
* ביקור נו דין דיים באוסטרליה

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אלון אופיר (כדורגלן)

**אלון אופיר** (נולד ב-28 באוקטובר 1973) הוא כדורגלן עבר ישראלי ששיחק בעמדת הקשר.

## ביוגרפיה
אופיר החל קריירת הבוגרים שלו בהפועל אשדוד ב-1991. לאחר עונה עבר להפועל תל אביב ושם היה שחקן הרכב, וב-1995 שיחק בהופעת הבכורה של הקבוצה במפעלים האירופיים, כאשר שותף בצמד המשחקים נגד זימברו קישינב ממולדובה במסגרת גביע אופ"א. ב-1996 עזב את הקבוצה ושחק במספר קבוצות בליגה הראשונה, ובניהן מכבי פתח תקווה, מכבי תל אביב, מכבי הרצליה, הפועל ראשון לציון, בית"ר ירושלים, מועדון ספורט אשדוד, ובליגה השנייה במדי הפועל חיפה. ב-2003 הצטרף למכבי עירוני קריית גת וב-2004 להכח עמידר רמת גן לשתי עונות, לפני שפרש.

לאופיר 11 הופעות ושני שערים בנבחרת הצעירה.

אחיו של אופיר הם כדורגלני העבר יוסי אופיר ויניב אופיר.

## תארים
;מכבי תל אביב
* גביע הטוטו: 1998/1999

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:אשדוד: כדורגלנים
קטגוריה:כדורגלני הפועל אשדוד
קטגוריה:כדורגלני הפועל תל אביב
קטגוריה:כדורגלני מכבי פתח תקווה
קטגוריה:כדורגלני מכבי תל אביב
קטגוריה:כדורגלני מכבי הרצליה
קטגוריה:כדורגלני הפועל ראשון לציון
קטגוריה:כדורגלני בית"ר ירושלים
קטגוריה:כדורגלני מועדון ספורט אשדוד
קטגוריה:כדורגלני הפועל חיפה
קטגוריה:כדורגלני מכבי קריית גת
קטגוריה:כדורגלני הכח עמידר רמת גן
קטגוריה:ישראלים שנולדו ב-1973
תהילים ק"א

**תהילים ק"א** הוא המזמור ה-101 בספר תהילים (ה-100 בתרגום השבעים ובוולגטה). המזמור הוא חלק ממזמורי החכמה – הוא עוסק במשפט ומתאר את עדיפות הצדיק על פני הרשע. המזמור הוא אחד מארבעה עשר מזמורים הפותחים במילה 'לדָוִד'.

## מבנה ותוכן המזמור
המזמור עוסק בצדק ובמשפט, ובהעדפת הצדיקים אל מול הרשעים. המשורר נוהג בדרך ישרה, מרחיק ממנו רשעים בעודו מקרב אליו את הצדיקים ונלחם בכלל הרשעים בעולם.

יש שהגדירו את המזמור כמזמור מלך, כיוון שהמשורר אינו אדם פשוט אלא בעל כוח – הוא יכול להילחם ברשעים ולהושיב לידו צדיקים. חלק טענו שהמזמור היה מיועד להאמר על ידי המלך בעת ההמלכה או מדי יום. עם זאת, בניגוד למזמורי מלך אחרים – לא מוזכרת המילה "מלך" או "משיח", אין עיסוק במלוכה אלא בחכמה והמשורר לא מוצג כבחיר האל. לפיכך המזמור נוטה לכיוון מזמורי החכמה, אך איננו מזמור חכמה רגיל.

יש המחלקים את המזמור כך:

## בספרות חז"ל
ב וכן ב הגמרא דורשת את פסוק א' ולומדת שגם אם אלוהים עושה משפט וגם אם הוא עושה חסד צריך לשיר ולזמר לו. רעיון דומה מופיע ב.

מדרש תהלים על המזמור דורש את בחירת שבט אהרון לכהונה. המדרש עובר על כל השבטים ומונה מידות רעות על פי הפסוקים במזמור למעט שבט יהודה עליו המדרש אומר: .

## קישורים חיצוניים

## הערות שוליים

ק"א
Up (שיר של קארדי בי)

"**Up**" (בעברית: "**למעלה**") הוא סינגל שהוקלט על ידי הראפרית האמריקאית קארדי בי. השיר יצא לאור ב-5 בפברואר 2021, על ידי חברת התקליטים אטלנטיק רקורדס, כסינגל מתוך אלבום עתידי.

השיר קיבל מועמדות בטקס פרסי גראמי ה-64 בקטגוריה הביצוע הראפ הטוב ביותר.

השיר הגיע למקום הראשון במצעד בילבורד הוט 100 ונהפך לשירה החמישי שכובש את פסגת המצעד.

## רקע וכתיבה
ב-7 באוגוסט 2020 הוציאה קארדי בי את הסינגל "WAP", שיתוף פעולה עם הראפרית מייגן די סטליון. השיר זכה להצלחה עולמית והגיע למקום הראשון במספר מדינות, ביניהם אוסטרליה, קנדה ובריטניה. הסינגל בילה בסך הכל ארבעה שבועות במצעד בילבורד הוט 100. ב-1 באוקטובר 2020, נחשף כי קארדי בי כבר "מתכננת את הצעד הבא שלה". עם זאת, היא גם הבהירה שהיא לא רוצה להוציא מוזיקה בתדירות גבוהה מדי כדי לא להיכנע ללחץ של חברת התקליטים שלה ואמרה "אני מרגישה שאני לא אתן לחרא הזה להגיע אלי עד כדי כך שאני הולכת להוציא שיר שאני לא ממש מאוהבת בו רק בגללם". ב-31 בינואר 2021, הודיעה קארדי בי כי תכריז על דברים חדשים יום למחרת. יממה לאחר מכן חשפה את שם השיר לצד עטיפת הסינגל.

## ביקורות
בחודש יוני 2021 דירג בילבורד את השיר במקום ה-11 ברשימת "50 השירים הטובים ביותר בשנת 2021 עד כה". מגזין *Complex* דירג את השיר במקום ה-14 ברשימת ״50 השירים הטובים ביותר לשנת 2021 (עד כה)״.

## וידאו קליפ
הווידאו קליפ הנלווה שצולם לשיר בוים על ידי טאנו מוינו ופורסם בערוץ היוטיוב של קארדי בי ב-5 בפברואר 2021, בסמוך לצאת הסינגל עצמו.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קארדי בי
קטגוריה:שירים באנגלית
קטגוריה:שירים שנכתבו על ידי קארדי בי
קטגוריה:וידאו קליפים שבוימו על ידי טאנו מוינו
קטגוריה:סינגלים שהגיעו למקום הראשון בבלגיה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:שירי פלטינה כפולה בארצות הברית
קטגוריה:סינגלים בהוצאת אטלנטיק רקורדס
.si

**** היא סיומת האינטרנט בסלובניה. היא מנוהלת על ידי ארנס, רשת האקדמיה והמחקר של סלובניה. בשנת 2010 אירח הרישום 80,000 שמות דומיינים. בשנת 2012 מספר זה עלה ל 100,000.

## פריצות דומיינים
Domain Hack ל- הם די פופולרים.

"סי" מתורגם גם מספרדית כ"כן". ה-TLD שימש כמה אתרים בשפה הספרדית. דוגמה בולטת לכך היא המפלגה הפוליטית המקסיקנית תנועת התחדשות לאומית, שאתר האינטרנט שלה נמצא באתר "morena.si".

## קישורים חיצוניים

* 
* 
* ארנס
* אתר הרישום הרשמי של  
* ספריה לא רשמית של תחומי 
* אתר רישום .si לא רשמי (סלובנית) – נתונים סטטיסטיים ותחומי  שפג תוקפם 

## הערות שוליים

קטגוריה:סלובניה: כלכלה
רובין הוד (חברה)

**רובין הוד מרקטס** (באנגלית: **.Robinhood Markets, Inc**) היא חברת שירותים פיננסיים אמריקאית, שבסיסה במנלו פארק שבקליפורניה.

רובין הוד מפעילה אפליקציה לשירותי ברוקר-דילר  ללא עלות בפיקוח FINRA , רשומה בוועדה לניירות ערך ובורסות של ארצות הברית (SEC), וחברה בתאגיד להגנת משקיעים בניירות ערך . הכנסות החברה מגיעות משלושה מקורות עיקריים: ריבית שנצברת על יתרות המזומנים של הלקוחות, מכירת מידע על הזמנות לסוחרים בתדירות גבוהה  (מדיניות שבגינה ה-SEC פתחה בחקירת החברה בספטמבר 2020) והלוואות שוליים. נכון לשנת 2021 היו לרובין הוד 31 מיליון משתמשים.

## היסטוריה
רובין הוד הוקמה באפריל 2013 על ידי ולדימיר טנב  ובאיג'ו בהאט , שבנו בעבר פלטפורמות מסחר בתדירות גבוהה  עבור מוסדות פיננסיים בניו יורק. שמה של החברה נובע ממשימתה "לספק לכולם גישה לשווקים הפיננסיים, ולא רק לעשירים".

החברה הציגה את האפליקציה בפומבי לראשונה ב-LA Hacks, ואז השיקה את האפליקציה באופן רשמי במרץ 2015.

נכון לינואר 2015, 80% מלקוחות החברה היו ילידי דור ה-Y וגיל הלקוחות הממוצע היה 26. 50% מהמשתמשים שביצעו סחר, משתמשים באפליקציה מדי יום ו-90% משתמשים באפליקציה מדי שבוע. נכון לשנת 2020 היו לרובין הוד 13 מיליון משתמשים.

באפריל 2017 גייסה רובין הוד 110 מיליון דולר לפי שווי של 1.3 מיליארד דולר שהוביל היזם הרוסי-ישראלי יורי מילנר  מחברת Mail.Ru Group וקרן ההשקעות Thrive Capital. ב-10 במאי 2018, רובין הוד סגרה סבב מימון בסדרה D בסך 363 מיליון דולר בהובלת Mail.Ru Group. נכון למאי 2018 גייסה רובין הוד סכום של 539 מיליון דולר במימון הון סיכון, כאשר השווי האחרון עמד על 5.6 מיליארד דולר, בהשוואה לשווי הקודם של 1.3 מיליארד דולר.

בפברואר 2018 הודיעה החברה כי היא תעביר את המטה שלה מפאלו אלטו למטה לשעבר של מגזין "Sunset"  במנלו פארק.

במאי 2019 פורסמו דיווחים מבלומברג וממקורות אחרים על חיפושיה של רובין הוד אחר מימון נוסף של 200 מיליון דולר, מה שעשוי להעריך את שווי החברה בטווח של בין 7 ל-10 מיליארד דולר. בנובמבר 2019 הודיעה רובין הוד על התרחבותה לבריטניה.

במהלך נפילת שוק המניות בשנת 2020 , המסחר ברובין הוד עלה. העלייה בשוק לאחר מכן יוחסה חלקית לסוחרי רובין הוד, אך מחקר הצביע על כך שלסוחרי רובין הוד היו השפעה יומיומית מועטה על המניות העיקריות.

במאי 2020 פורסם כי רובין הוד גייס הון סיכון של 280 מיליון דולר לפי שווי של 8.3 מיליארד דולר בהובלת סקויה קפיטל, וכעבור 3 חודשים, ב-17 באוגוסט, הודיעה החברה על סבב גיוס סדרה G בסך 200 מיליון דולר ממשקיע חדש, .D1 Capital Partners L.P.

ביולי 2021 החברה החלה להיסחר בנאסד"ק לפי שווי של כ-32 מיליארד דולר.

## קישורים חיצוניים

* 

## הערות שוליים

קטגוריה:חברות אמריקאיות
קטגוריה:יישומונים
קטגוריה:פלטפורמת מסחר אלקטרונית
קטגוריה:עמק הסיליקון: חברות
קטגוריה:חברות שהוקמו בשנות ה-2010
יחסי אוסטרליה – פפואה גינאה החדשה

[ממוזער| הנציבות העליונה של פפואה גינאה החדשה ב[קנברה, אוסטרליה.]]
**יחסי אוסטרליה–פפואה גינאה החדשה** הם יחסי החוץ בין אוסטרליה לפפואה גינאה החדשה. פפואה גינאה החדשה היא שכנתה הקרובה ביותר של אוסטרליה (בערך 3.8 ק"מ מפרידים בין שתי המדינות באי סיבאי) והיא מושבה לשעבר של אוסטרליה. שתי המדינות חולקות את אותה יבשת. פפואה גינאה החדשה פיתחה קשרים קרובים הרבה יותר עם אוסטרליה מאשר עם אינדונזיה, המדינה היחידה שאיתה היא חולקת גבול יבשתי. שתי המדינות הן ממלכות חבר העמים הבריטי. כיום, פפואה גינאה החדשה היא אחת המקבלות הגדולות ביותר של סיוע אוסטרלי. המבקרים הצביעו על מקרים בהם הדבר הוביל להשפעה אוסטרלית מוגזמת על הפוליטיקה בפפואה גינאה החדשה.

## היסטוריה
המחצית הדרומית של מזרח גינאה החדשה (הטריטוריה של פפואה) ניתנה לממשל האוסטרלי בשנת 1902, לאחר בעקבות הסיפוח הבריטי. בשנת 1920 אוסטרליה קיבלה מנדט של חבר הלאומים לשלוט בגינאה החדשה הגרמנית, ובשנת 1945 שולבו פפואה וגינאה החדשה באיחוד מינהלי. פפואה גינאה החדשה נשלטה על ידי אוסטרליה עד לעצמאותה בשנת 1975. שתי המדינות שמרו על קשרים הדוקים, כאשר אוסטרליה מספקת סיוע בפיתוח. המוסדות הפוליטיים של פפואה גינאה החדשה מעוצבים על פי מערכת ווסטמינסטר, המשותפת לאוסטרליה.

## היחסים כיום
היחסים בין ראש הממשלה מייקל סומאר (פפואה גינאה החדשה) וראש הממשלה ג'ון האוורד (אוסטרליה) היו מתוחים לעיתים קרובות, והם הביאו למניעת כניסתו של סומאר לאוסטרליה.

בשנת 2001 היחסים היו טובים מאוד. בית מעצר הוקם באי מאנוס, בפפואה גינאה החדשה, כחלק מ"הפתרון הפסיפי" האוסטרלי. פליטים שביקשו מקלט באוסטרליה נשלחו לאי מאנוס (או נאורו), ואוסטרליה שילמה עבור הוצאות מעצרם, וסיפקה לפפואה גינאה החדשה סיוע כלכלי. האסיר האחרון היה אלדין סיסאלם, שהוחזק בבידוד מיולי 2003 עד שלבסוף קיבל מקלט באוסטרליה ביוני 2004. אוסטרליה המשיכה לשלם עבור אחזקת בית המעצר הריק עד סוף 2007.

במרץ 2005 נדרש סומאר על ידי קציני הביטחון בשדה התעופה בריזביין, אוסטרליה, לחלוץ את נעליו במהלך בדיקת אבטחה שגרתית. הוא ראה זאת כהשפלה חריגה, מה שהוביל לתקרית מדינית ולקירור משמעותי של היחסים בין שתי המדינות. בצעדת מחאה בפורט מורסבי נראו מאות צועדים לנציבות העליונה של אוסטרליה, בדרישה להתנצל.

בשנת 2006 המתיחות בין פפואה גינאה החדשה לאוסטרליה החמירה בגלל "פרשת ג'וליאן מוטי". מוטי, מקורבו של מנסה סוגברה, ראש ממשלת איי שלמה, נעצר בפורט מורסבי ב-29 בספטמבר 2006 על פי בקשת הסגרה אוסטרלית להתמודד עם אישומי מין בילדים ביחס לאירועים בוונואטו בשנת 1997. לאחר שביטל את תנאי הערבות ומצא מקלט בנציבות העליונה של איי שלמה, הוא הוטס לאיי שלמה בטיסת כוח ההגנה של פפואה גינאה החדשה בליל 10 באוקטובר, מה שגרם לזעם מצד ממשלת אוסטרליה. אוסטרליה ביטלה אז את השיחות ברמת השרים בדצמבר ואסרה על כניסת בכירי פפואה גינאה החדשה לאוסטרליה.

בשנת 2007 עמדו שני ראשי הממשלה בפני בחירות. סומאר נבחר מחדש, אך האוורד הובס והוחלף על ידי קווין ראד. עד מהרה יצא ראד לתקן את יחסי אוסטרליה ופפואה גינאה החדשה. הוא פגש את מקבילו בפפואה גינאה החדשה בבאלי בדצמבר 2007 כדי לחדש את היחסים הדיפלומטיים הרגילים. במרץ 2008 ביקר ראד בפפואה גינאה החדשה.

בחודש נובמבר 2019 פורסם כי אוסטרליה תלווה ישירות לפפואה גינאה החדשה 300 מיליון דולר באמצעות ייצוא מימון אוסטרליה.

## נציגויות דיפלומטיות
* אוסטרליה מחזיקה בפפואה גינאה החדשה נציבות עליונה בפורט מורסבי.
* פפואה גינאה החדשה מחזיקה באוסטרליה נציבות עליונה בקנברה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
.sk

**.sk** היא סיומת האינטרנט בסלובקיה. היא מנוהלת על ידי :SK-NIC a.s.

SK-NIC הוא מנהל הדומיין .sk. הוא הוכר מאז אמצע שנות התשעים על ידי מנהל אזור הבסיס של ה- DNS, רשות המספרים המקובלים באינטרנט, כמנהל הממונה על. SK. 

SK-NIC הוא רישום הדומיין ברמה העליונה המצליח ביותר באירופה במעורבות גלויה של הקהילה שלה כמשווקים, עם למעלה מ -500 רשמים מוסמכים במקסימום בסלובקיה (ישנם רק שלוש רשומות ccTLD אחרות באזור אירופה עם למעלה מ 1000 רושמים, וכדוגמה יש רק יותר מ 40 רשמים בצ'כיה השכנה או 300+ בגרמניה, הדומיין הגדול ביותר בתחום הרישום). 

יש לו גם זמינות DNS של 100% מכיוון שהוא מנוהל על ידי SK-NIC. כל הצוות והטכנולוגיה המשמשים את SK-NIC, as, נמצאים בסלובקיה, שם היא פועלת בשיעור של 100% מהזמינות של DNS מאחר שהיא חברה בת בבעלות מלאה של הקבוצה העולמית CentralNic, הרשומה בבורסה בלונדון. 

CentralNic רכשה את SK-Nic מחברה פרטית בהולנד בדצמבר 2017. 

לפני הפיצול בשנת 1993 השתמשה צ'כוסלובקיה לשעבר בתחום .cs.

## קישורים חיצוניים

* 
* 
* .gov.sk רשימת התחומים הממשלתיים
* סיפורו של התחום הלאומי הסלובקי הגנוב

## הערות שוליים

קטגוריה:סלובקיה: כלכלה
.мон

**.мон** היא סיומת האינטרנט במונגוליה. היא מנוהלת על ידי רישום MN, Datacom. שם התחום מורכב מהעיצורים בשלוש האותיות הראשונות של שם המדינה. הרישום .МОН מופעל על פי מודל הרישום העבה. נדרשים אנשי קשר ניהוליים, חיובים, טכניים ורשומים. בשנת 2012 נרשם דומיין עליון חדש למונגוליה, המיועד לשמות דומיין בשפה המונגולית. ההרשמות לדומיין נפתחו במאי 2014.  האתר הראשון http: //мон.мон החל לפעול במהלך אותו חודש.

## ראו גם
* .mn

## קישורים חיצוניים
* אתר עם. мон

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מונגוליה: כלכלה
סוחאר

**סוחאר** (בערבית: **صُحَار**) היא עיר לחוף מפרץ עומאן בעומאן, המשמשת כבירת המחוז אל-באטנה צפון . באזור העיר, נמצאים אוניברסיטת סוחאר , נמל סוחאר  ובית החולים סוחאר .

## היסטוריה

## נמל סוחאר

## גאוגרפיה
העיר ממוקמת כ-190 ק"מ מבירת עומאן, מסקט.

## אקלים
הטמפרטורה הממוצעת היא 31 מעלות צלזיוס. החודש הכי חם הוא אוגוסט (36 מעלות צלזיוס), והחודש הקר ביותר הוא ינואר (22 מעלות צלזיוס). כמות המשקעים הממוצעת היא 161 מילימטרים בשנה. חודש אפריל הוא החודש שיש בו הכי הרבה גשם (41 מ"מ גשם), וחודש ינואר הוא החודש שיש בו הכי פחות גשם (1 מ"מ גשם).

## תנועה ותחבורה
העיר נמצאת ליד הכבישים הלאומיים 1 ו-8. בנוסף, באזור העיר נמצא נמל התעופה סוחאר .

## קישורים חיצוניים

* 
* 

## הערות שוליים

קטגוריה:עומאן: ערים
קטגוריה:עומאן: ערי נמל
.sg

ממוזער | שמאל
**.sg** היא סיומת האינטרנט בסינגפור. היא מנוהלת על ידי מרכז המידע ברשת הסינגפורית. ההרשמות עוברות באמצעות רשמים מוסמכים.

בשנת 2011 נרשמו לסינגפור שני תחומים בינלאומיים חדשים, המיועדים לשמות דומיין בשפות המקומיות. תחומים אלה הם (מקודד בשם .xn — yfro4i67o) ו- (מקודד כ- .xn — clchc0ea0b2g2a9gcd).

## סיומות אינטרנט משניות
* .com.sg - גופים מסחריים
* .net.sg - ספקי רשת ומפעילי מידע
* .org.sg - ארגונים במרשם האגודות
* .gov.sg - גופים ממשלתיים
* .edu.sg - מוסדות חינוך
* .per.sg - שמות דומיינים אישיים
* .sg - פתוח לכולם עם כתובת דואר חוקית בסינגפור
* . 新加坡 - אתרים סיניים
* .சிங்கப்பூர் - לאתרי בטמילית

## סטטיסטיקה
נכון לאוקטובר 2025 היו 201,642 דומיינים רשומים עם הסיומת .sg.

## קישורים חיצוניים

* 
* 
* מרכז המידע ברשת הסינגפורית
* רשם מרכז המידע של רשת סינגפור

## הערות שוליים

קטגוריה:סינגפור: כלכלה
דולאג 183

**דולאג 183** (בגרמנית: **Dulag 183**, השם המלא – Durchgangslager 183, "מחנה מעבר 183"), היה מחנה מעבר לשבויי מלחמה, שהקימה גרמניה בשאבאץ שבמזרח סרביה.

המחנה נפתח בספטמבר 1941. מטרתו העיקרית של מחנה זה הייתה לאסוף ולהעביר אסירי מלחמה, אך גם פרטיזנים ובני משפחותיהם הוחזקו בו בשבי. בנוסף, המחנה שימש להחזקתם של יהודים וצוענים לפני השמדתם, וביניהם רבים מקהילת שאבאץ (פרשת קלאדובו-שאבאץ) ויהודים שברחו מאוסטריה.

כשלוש שנים לאחר פתיחתו, בספטמבר 1944, נסגר המחנה. בנוסף ליהודים ולצוענים שנמנו על קורבנותיו של מחנה זה, ככל הידוע, הושמדו בדולאג 183 או הועברו בו לפני השמדה 5,475 בני אדם.

## הערות שוליים

קטגוריה:מחנות ריכוז ביוגוסלביה
קטגוריה:שואת יהודי יוגוסלביה
קטגוריה:שואת יהודי אוסטריה
בית המשפט!

**בית המשפט** (באנגלית: **All Rise**) היא סדרת דרמה משפטית אמריקאית, שנוצרה על ידי גרג ספוטיסווד. הסדרה עוקבת אחר חייה של השופטת לולה קרמייקל ואחרי חייהם האישיים של שופטים, תובעים וסנגורים ציבוריים שעובדים איתה בבית משפט בלוס אנג'לס.

בחודש מאי 2021, הסדרה בוטלה לאחר שתי עונות, לפני שחודשה לעונה שלישית על ידי ערוץ OWN בספטמבר. העונה השלישית עלתה לשידור ב-7 ביוני 2022.

## שחקנים
### שחקנים ראשיים
* סימון מיסיק כשופטת לולה קרמייקל, שופטת חדשה ואידיאליסטית בבית המשפט העליון במחוז לוס אנג'לס, תובעת לשעבר. לולה נשואה לסוכן ה-FBI רובין, וילדם הראשון נולד בעונה השנייה.
* וילסון בת'ל כסגן התובע המחוזי מארק קלן, חבר פרקליטות מחוז לוס אנג'לס וחברה הטוב ביותר של לולה קרמייקל. מארק נמצא בקשר עם איימי קווין.
* ג'סיקה קמאצ'ו  בתפקיד אמילי לופז (אמילי לופז-בטיסטה לשעבר), חברת משרד הסנגוריה הציבורית של מחוז לוס אנג'לס הנמצאת בתהליך גירושין מבעלה שכנגדו יש לה צו הרחקה. יצאה בעבר עם לוק ווטקינס. היא ולוק נפרדו כתוצאה ממחאת Black Lives Matter.
* ג'יי אלכס ברינסון כסגן השריף לוק ווטקינס
* רותי אן מיילס  בתפקיד שרי קנסקי, עוזרת שופטת מנוסה שמלווה את השופטת החדשה לולה קרמייקל למרות השוני הגדול ביניהן.
* לינדזי מנדז בתפקיד שרה קסטילו, קלדנית בית משפט וחברה של אמילי לופז.
* מארג הלגנברגר כשופטת ליסה בנר, שופטת ותיקה והמנטורית של לולה כרמייקל.
* לינדזי גור בתפקיד איימי קווין. סנגורית פלילית חזקה שחולקת היסטוריה מסובכת עם מארק ואחר כך גם הופכת לחברתו. איימי עוזבת את משרד עורכי הדין שלה כדי להצטרף למשרד עורכי הדין של רייצ'ל.
* אודרי קורסה בתפקיד סמנתה פאוול, פקידה במשרד ד.א. במחוז לוס אנג'לס שעובדת עם מארק ולוק. ונמצאת בקשר רומנטי עם לוק.
* רג'י לי בתפקיד התובע המחוזי תומאס צ'וי, הבוס של מארק.

### שחקנים אורחים
* קולין פורד בתפקיד בילי ווב
* ברנדה סטרונג בתפקיד ז'אן רובנשטיין-פרוסט, חברתו לשעבר של השופט בנר.
* טיילר ברנהרדט כג'סי פרוסט
* קוי סטיוארט - דריוס מור
* מייקל פרובוסט - פול לארסון
* אנתוני דניסון - ויק קאלן

## קישורים חיצוניים
* 

קטגוריה:מגפת הקורונה בטלוויזיה
קטגוריה:תוכניות טלוויזיה שמתרחשות בלוס אנג'לס
קטגוריה:האחים וורנר: סדרות טלוויזיה
קטגוריה:אולפני CBS: תוכניות וסדרות
קטגוריה:CBS: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2019
לונדון ליונס

**לונדון ליונס** (באנגלית: **London Lions**) היא קבוצת כדורסל אנגלית המשחקת בליגת העל הבריטית וביורוקאפ.

## המועדון
לונדון ליונס נוסדה בשנת 1977 מאז השתתפה בכל העונות של ליגת העל הבריטית. בין 2020 ל-2024 השתתפה הקבוצה בליגת האלופות של פיב"א (עונה אחת, בה לא העפילה משלב המוקדמות) וביורוקאפ (שתי עונות, באחרונה הגיעה לשלב חצי הגמר בו הודחה). ב-2024 הודחה הקבוצה מהיורוקאפ עקב בעיות כלכליות.

### אולם ביתי
אולמה הביתי של לונדון ליונס הוא קופר בוקס המכיל 6,000 מקומות.

## סגל שחקנים

## שחקני עבר מפורסמים
* אנטון שוטבין

## קישורים חיצוניים

## הערות שוליים

קטגוריה:קבוצות כדורסל
קטגוריה:לונדון: מועדוני ספורט
אל-בוריימי

**אל-בוריימי** (בערבית: **ٱلْبُرَيْمِي**; בתעתיק מדויק: אַלְבֻּרַיְמִי) היא עיר בעומאן, המשמשת כבירת המחוז אל-בוריימי .

## גאוגרפיה
העיר ממוקמת כ-277 ק"מ מבירת עומאן, מסקט. בנוסף, העיר נמצאת ליד גבול איחוד האמירויות הערביות–עומאן.

## אקלים
הטמפרטורה הממוצעת היא 28 מעלות צלזיוס. החודש הכי חם הוא אוגוסט (37 מעלות צלזיוס), והחודש הקר ביותר הוא ינואר (17 מעלות צלזיוס). כמות המשקעים הממוצעת היא 92 מילימטרים בשנה. חודש ינואר הוא החודש שיש בו הכי הרבה גשם (20 מ"מ גשם), וחודש נובמבר הוא החודש שיש בו הכי פחות גשם (0 מ"מ גשם).

## קישורים חיצוניים

## הערות שוליים

קטגוריה:עומאן: ערים
פיצוץ השגרירות הבריטית ברומא

**פיצוץ השגרירות הבריטית ברומא** ב-31 באוקטובר 1946 היה פעולה בה פוצצו לוחמי האצ"ל את החלק המרכזי בשגרירות בריטניה ברומא. בראש הפעולה עמד אלי תבין, שנלכד וגורש כעבור חודשיים מאיטליה, והעביר את מטה האצ"ל בגולה לפריז. הפיצוץ היה אירוע הפתיחה של החזית השנייה, ונחשב לפעולה המשמעותית ביותר של האצ"ל מחוץ לארץ ישראל.

## החזית השנייה
לאחר תום מלחמת העולם השנייה, בראשית שנת 1946, החליטה מפקדת האצ"ל לחדש את פעילותה באירופה ולפתוח "חזית שנייה" נגד השלטון הבריטי. התפקיד הוטל על יעקב תבין והבסיס הראשון הוקם באיטליה, שם היו קרוב לאלף בית"רים מאורגנים שהגיעו יחד עם הפליטות היהודית ממזרח אירופה, גרמניה ואוסטריה.

לאחר התארגנות הוחלט להתחיל בפעילות מבצעית. המטרה הראשונה שנבחרה: השגרירות הבריטית ברומא, כתגובה על נעילת ארץ ישראל בפני שארית הפליטה מהשואה. וכוונה ליעד ממנו הבריטים סיכלו את מאמצי הצלת שרידי השואה והעברתם לארץ ישראל. המשימה הוטלה על כמה מאנשי ה"תאים" בגולה ויוצאי הבריגדה היהודית שנשארו באירופה לאחר פירוק הבריגדה. ההכנות נמשכו זמן רב והמתכננים עשו כל מאמץ למנוע קורבנות מהאוכלוסייה האזרחית.

## מהלך הפעולה

בליל 31 באוקטובר 1946 יצאו שלושה לוחמים וברשותם שתי מזוודות ובתוכם חומרי נפץ לעבר השגרירות. לאחר חצות הפעילו את מנגנון ההשהייה, השעינו את שתי המזוודות על הדלת המרכזית של בניין השגרירות ועזבו במהירות את המקום. בשעה 2:46 נשמעה התפוצצות עזה ברומא וכל החלק המרכזי של הבניין נהרס. שני איטלקים שנקלעו לאזור נפצעו קל. הדי ההתפוצצות נשמעו ברוב חלקי העיר. בעקבות לחץ בריטי ערכה משטרת איטליה מעצרים נרחבים האצ"ל קיבל אחריות לפיגוע בשגרירות הבריטית ברומא.

בסוף שנת 1946 הגיע ישראל אפשטיין (גונדר אביאל) לאירופה לפעול בתחום ההדרכה של סניפי האצ"ל ברחבי היבשת. בזמן שהותו באיטליה נערכה התקפת אצ"ל על בניין השגרירות הבריטית. כמה ימים טרם הפיצוץ נפגש ישראל עם ניוסה דלוגי (לובוצקי) מתא האצ"ל שביצע את הפיצוץ. בחיפושים שנערכו לאחר פיצוץ הבניין נאסרו כמה חשודים בריכוזי בית"ר שנחשבו בעיני השלטונות כבסיסי האצ"ל, וביניהם גם ישראל. מחשש שמא יסגירוהו האיטלקים לבריטים החליט לברוח מן המאסר. חבריו מבחוץ הגניבו לו סם שינה להרדים את השומרים וחבל לרדת בו מן הקומה השנייה בתחנת המשטרה שבה היה עצור. בהיותו במחצית דרך הירידה הבחין בו שומר, ירה בו ופגע בבטנו. למחרת היום, בה' בטבת תש"ז (28 בדצמבר 1946), מת מפצעיו בבית החולים.

ריצ'רד קטלינג שהיה סגן מפקד הבולשת הבריטית נשלח בשנת 1946 לאיטליה לחקור את פיצוץ השגרירות הבריטית ברומא.

בעקבות המעצרים באיטליה הועבר מטה האצ"ל באירופה לפריז. בינתיים הוקמו סניפים נוספים במקומות שונים באירופה ונעשו ניסיונות לפגוע במטרות בריטיות נוספות כגון פיצוץ "מלון זאכר" (Sacher) ומלון "פארק הוטל" בווינה, אולם פיצוץ השגרירות הבריטית ברומא נשארה הפעולה המבצעית המשמעותית ביותר של מטה האצ"ל בגולה.

כרוז מאת מנחם בגין פורסם בתאריך י"ב חשון התש"ז, 6 בנובמבר 1946: "ציון הנצורה והלוחמת שולחת ברכת-אחים לבניה-חייליה בגולה לפתיחת מלחמתם במשעבד הבריטי מחוץ לגבולות המולדת. ההתקפה על הצירות הבריטית ברומא אות היא, כי מלחמת השחרור העברית הייתה למלחמה עולמית, כשם שמלחמת בריטניה בעם ישראל מלחמה עולמית היא. תחזקנה ידיכם, אחים לוחמים. למען עמנו המעונה, למען ארצנו השדודה, הכו באויב ואל תרפו."

## קישורים חיצוניים

## הערות שוליים

קטגוריה:אצ"ל: פעולות
קטגוריה:מתקפות נגד נציגויות דיפלומטיות
קטגוריה:רומא
קטגוריה:הממלכה המאוחדת: יחסי חוץ
קטגוריה:1946
גן החיות של טביליסי

**הפארק הזואולוגי של טביליסי** (בגאורגית: **თბილისის ზოოლოგიური პარკი**) הוא גן החיות הוותיק והגדול ביותר בגאורגיה, הנמצא בעיר הבירה טביליסי. הגן נוסד בשנת 1927. בשנת 2015 נפגע הגן קשות כתוצאה משיטפון שהותיר רבים מתושביו מתים או חופשיים.

## היסטוריה
גן החיות של טביליסי הוקם על פי החלטת מועצת העיר טביליסי ב־10 בפברואר 1927. הוא תוכנן על ידי קבוצה של מומחים גאורגיים ורוסים. גן החיות הורחב עוד יותר בשנות ה-30. בתחילה הגן החיות כלל 4 חלקים: בעלי חיים שסביבת חייהם היא בקווקז; פאונה של ברית המועצות; חיות אקזוטיות ובעלי חיים חקלאיים. שיא פריחתו של הגן הייתה בשנות השבעים, תקופה בה היווה ביתם של יותר מ-1,000 בעלי חיים ונהנה מיותר מ-500,000 מבקרים בשנה. גן החיות, שנשען במידה רבה על מימון של העירייה, סבל מקיצוצים קשים שנבעו מהקריסה הכלכלית והתסיסה החברתית שפגעו במדינה לאחר התפרקות ברית המועצות. נציג החברה העולמית להגנת בעלי חיים , ניל טרנט, דיווח בשנת 1993 כי יותר ממחצית החיות בגן החיות מתו מרעב או מקור מאז 1991.

גן החיות חווה תחייה מסוימת לקראת סוף העשור הראשון של המאה ה-21. אקווריום ציבורי, הראשון מסוגו בקווקז, נפתח בשנת 2007. בשנת 2012 החליטה ממשלת טביליסי להעביר את גן החיות ממרכז העיר למתחם זואולוגי ובילוי הסמוך לים של טביליסי, מאגר גדול בפאתיה המזרחיים של העיר. מחסור במימון, הוביל לדחיית המעבר וגן החיות נשאר במקומו הישן. ב-14 ביוני 2015 הציף הנהר את גן החיות. כמה מתושביו מתו, בעוד בעלי חיים רבים ששרדו, כמו היפופוטם, אריות, נמרים, דובים וזאבים, ברחו לרחובות. כמה בעלי חיים נלכדו, אך אחרים נורו על ידי כוחות החירום. בסך הכל איבד גן החיות כמעט מחצית מתושביו.

## קישורים חיצוניים

* 

## הערות שוליים

קטגוריה:טביליסי: תרבות
טביליסי
טביליסי
יחסי ניו זילנד – פולין

ממוזער|שגרירות פולין בוולינגטון
**יחסי ניו זילנד–פולין** הם היחסים הדיפלומטיים שבין ניו זילנד ופולין. שתי המדינות כוננו יחסים ב-1 במרץ 1973.

## היסטוריה
שני התושבים הראשונים של פולין שהגיעו לניו זילנד ליוו את קפטן ג'יימס קוק במסעו השני לאוקיינוס השקט בשנת 1772.

בשנות ה-30, היחסים הדיפלומטיים בין ניו זילנד לפולין התנהלו דרך לונדון.

במהלך מלחמת העולם השנייה לחמו חיילים ניו זילנדים לצד עמיתיהם הפולנים במהלך קרב בריטניה וקרב מונטה קאסינו באיטליה. בשנת 1944 התיישבו בניו זילנד למעלה מ-700 ילדים פולנים (בעיקר יתומים) ו-103 מבוגרים. רוב הפליטים שרדו את גירושם לברית המועצות ונמלטו לניו זילנד דרך איראן והתיישבו באי הצפוני של ניו זילנד. בתום המלחמה הושבו לניו זילנד למעלה מ-200 חיילים לשעבר ו-700 פליטים מפולין.

ב-1 במרץ 1973, ניו זילנד ופולין כוננו רשמית יחסים דיפלומטיים. בתחילה, היחסים בין שני העמים היו מוגבלים במהלך המלחמה הקרה. בשנת 2004 הצטרפה פולין לאיחוד האירופי ופתחה שגרירות בוולינגטון. באפריל 2005 ביקרה ראש ממשלת ניו זילנד הלן קלארק ביקור רשמי בפולין ופתחה את שגרירות ניו זילנד בוורשה. היא ראש ממשלת ניו זילנד היחיד שביקר במדינה. במאי 2008 נחתם הסכם תוכנית אשרת חופשת עבודה בין שתי המדינות. במרץ 2013, שתי המדינות חגגו 40 שנה ליחסים דיפלומטיים. שר החוץ הפולני רדוסלאב סיקורסקי הגיע לביקור בניו זילנד כדי להנציח את כינון היחסים הדיפלומטיים.

## סחר
בשנת 2018, המסחר הכולל בין שתי המדינות הסתכם ב-270 מיליון דולר. הייצוא העיקרי של ניו זילנד לפולין כולל: פילה, צמר, ברזל ופלדה וחלקיהם. הייצוא העיקרי של פולין לניו זילנד כולל: משאיות וטנדרים, מכונות קציר, טלפונים וטלפונים ניידים. באפריל 2005 נחתם הסכם מיסוי כפול בין שתי המדינות.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ינלנה

**ינלנה** (בנורווגית: **Innlandet**) הוא מחוז בנורווגיה שהוקם ב-1 בינואר 2020, כתוצאה ממיזוג שני המחוזות אופלנד והדמרק. שטחו של המחוז הוא 52,113 קמ"ר, מה שהופך אותו למחוז השני בגודלו בנורווגיה אחרי מחוז טרומס ופינמרק.

במחוז ינלנה יש 46 נפות.

בשטחו של המחוז נמצא רנדספיור, האגם הרביעי בגודלו בנורווגיה.

## ראו גם
* אופלנד (נורווגיה)
* הדמרק
* מחוזות נורווגיה

## קישורים חיצוניים

* 

## הערות שוליים

קטגוריה:נורווגיה: מחוזות
קטגוריה:מזרח נורווגיה: מחוזות
יחסי אוסטרליה–פולין

**יחסי אוסטרליה–פולין** הם היחסים הדיפלומטיים בין אוסטרליה לפולין. מעל 170,000 אזרחים אוסטרלים הם ממוצא פולני. שתי המדינות חברות בקבוצת אוסטרליה ובארגון לשיתוף פעולה ולפיתוח כלכלי .

## היסטוריה
[שמאל|ממוזער| שלט להנצחת שמו של [הר קושצ'ושקו, הפסגה הגבוהה ביותר באוסטרליה, על שם לוחם החירות הפולני תדיאוש קושצ'ושקו]]
האזרחים הפולנים הראשונים שהגיעו לאוסטרליה הגיעו בדצמבר 1696. 10 האזרחים הפולנים הפליגו עם החוקר ההולנדי וילם דה פלמינך במהלך חקירתו את אוסטרליה המערבית. הפולני הידוע הראשון שהתיישב באוסטרליה היה ג'וזף פוטסקי שהגיע להובארט, טסמניה כאסיר, יחד עם משפחתו, בשנת 1803. במשך 40 השנים הבאות הגיעו עשרות מהגרים פולנים והתיישבו באוסטרליה.

בראשית המאה ה-20 התנהלו היחסים הדיפלומטיים בין אוסטרליה לפולין דרך לונדון כאשר אוסטרליה הייתה חלק מהאימפריה הבריטית. זמן קצר לאחר תום מלחמת העולם הראשונה, הקימה פולין העצמאית החדשה קונסוליה בסידני בשנת 1919 וקונסוליה במלבורן בשנת 1931. אולם שתי הקונסוליות נסגרו מיד לאחר פלישת גרמניה הנאצית לפולין בספטמבר 1939. במהלך המלחמה לחמו חיילים אוסטרלים ופולנים יחד במערכה האיטלקית, במיוחד במהלך הקרב על מונטה קאסינו. לאחר המלחמה צמחה פולין מחדש עם גבולות שונים ממה שהייתה לפני המלחמה והקימה מערכת שלטון קומוניסטית.

בין השנים 1947–1966, מעל 61,000 מהגרים פולנים היגרו לאוסטרליה. רבים מהמהגרים הפולנים היו ותיקים, עקורים, ניצולים ממחנות עבודה וריכוז, מחנות שבויים או מחנות מעצר. בפברואר 1972, אוסטרליה ופולין כוננו רשמית יחסים דיפלומטיים. באותה שנה פתחה פולין שגרירות בקנברה. אוסטרליה פתחה שגרירות בוורשה בספטמבר 1973.

לאורך שנות השמונים, פולין חוותה את תנועת הסולידריות שתרמה בסופו של דבר לנפילת הקומוניזם במדינה. במהלך פרק זמן זה, למעלה מ-25,000 מהגרי "סולידריות" היגרו לאוסטרליה.

## ביקורים רמי דרג
הביקור החשוב ביותר התרחש בספטמבר 2000 כאשר נשיא פולין אלכסנדר קוושנייבסקי ביקר באוסטרליה והשתתף בטקס הפתיחה של אולימפיאדת הקיץ 2000 שנערכה בסידני. במאי 2013 ערך שר החוץ הפולני רדוסלאב סיקורסקי ביקור רשמי באוסטרליה. הביקור הוחזר במהרה על ידי שרת החוץ האוסטרלית, ג'ולי בישופ, במרץ 2014, אז חתמו שתי המדינות על הסכם אשרת עבודה וחופשה. בשנת 2013, שתי המדינות חגגו 40 שנה להקמת יחסים דיפלומטיים.

## היחסים בין שתי המדינות
מאז כינון היחסים הדיפלומטיים בשנת 1972, שתי המדינות חתמו על הסכמים רבים כגון הסכם השקעה וקידום והגנה (1991); הסכם מיסוי כפול (1991); אמנת ההסגרה (1999); הסכם שירותי אוויר (2005); קומוניקה משותפת בנושא שיתוף פעולה בטכנולוגיות, טובין ושירותים סביבתיים (2006); והסכם ביטוח לאומי (2010). בשנת 2012, אוסטרליה תרמה 500,000 דולר לקרן אושוויץ-בירקנאו כדי לשמור על מחנות המוות של אושוויץ-בירקנאו בפולין.

## יחסי סחר
בשנת 2018 הסתכם המסחר בין אוסטרליה לפולין ב-1.1 מיליארד דולר.  הייצוא העיקרי של אוסטרליה לפולין כולל פחם, עפרות נחושת, עפרות אבץ ותרכיזים ותרופות. הייצוא העיקרי של פולין לאוסטרליה כולל כסף ופלטינה, ציוד וחלקי טיפול מכני, רכבי סחורה וכלי רכב ממונעים.

## נציגויות דיפלומטיות
* אוסטרליה מחזיקה בפולין שגרירות בוורשה.
* פולין מחזיקה באוסטרליה שגרירות בקנברה וקונסוליה כללית בסידני.

קובץ:Australian Embassy Warsaw 02.jpg|שגרירות אוסטרליה בוורשה
קובץ:Embassy of the Republic of Poland in Australia.jpg|שגרירות פולין בקנברה
קובץ:Polish Consulate General in Sydney.jpg|הקונסוליה הכללית של פולין בסידני


## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
התקפת נפל במגרש הרוסים

**התקפת נפל במגרש הרוסים** הייתה ניסיון משותף של האצ"ל ולח"י, במסגרת "תנועת המרי העברי" לפשוט ולחלץ לוחמים מבית הסוהר המרכזי בירושלים השמור שבמגרש הרוסים ב-19 בינואר 1946. בראש הפעולה עמד איש לח"י, יעקב בנאי ("מזל"). הניסיון נכשל והלוחמים נסוגו. בפעולה נהרג לוחם אצ"ל וארבעה נפצעו. לבריטים נהרגו שני קצינים ומספר שוטרים נפצעו.

## רקע
בית הסוהר המרכזי בירושלים פעל בתקופת המנדט הבריטי בירושלים, ושימש לכליאתם של אסירים יהודים וערבים, ובהם רבים מחברי המחתרות העבריות שפעלו נגד שלטונות המנדט, ובכלל זה אחדים מעולי הגרדום.

עם גבור הסכסוך בין השלטון הבריטי ותנועת המרי העברי לאחר סיום מלחמת העולם השנייה ב-1945, חששו הבריטים שחברי תנועת המרי יפוצצו מבנים בתחומי מגרש הרוסים. בשל כך הם תחמו את האזור כולו בגדרות תיל, וכינוהו 'אזור ביטחון'. חברי תנועת המרי, לעומת זאת, כינו את המתחם הסגור בשם "בֵּווינגרד" על שם ארנסט בווין, שר החוץ של בריטניה, שנודע בגישתו האנטי-ציונית לפתרון הסכסוך בארץ ישראל.

## מהלך הפעולה
ב-19 בינואר 1946 תקפו לוחמי אצ"ל ולח"י את בית הסוהר המרכזי בירושלים. ההכנות למבצע בתוך הכלא כללו פתח לבריחה, אותו הכינו האסירים מבעוד מועד, על ידי הוצאת אבנים מקיר של חדר. מחוץ לכלא ברחוב סנט פאול שמצפון לכלא, פוצצה חוליות לוחמים גנרטור, כדי להחשיך את הסביבה בעת הנסיגה. בהתקרב הכוח הפורץ ליעדו, הותקף במפתיע במטח ירי של כוחות המשטרה והצבא הבריטים. ההתקפה לא עלתה יפה ותוך זמן קצר הגיעו כוחות צבא ומשטרה לאזור והלוחמים מצאו את עצמם לכודים. בנאי פקד על נסיגה. הלוחמים הבקיעו את דרכם תוך כדי שימוש במקלעים וזריקת רימונים והצליחו להחלץ.

בפעולה נהרג לוחם אצ"ל וארבעה נפצעו. לבריטים נהרגו שני קצינים ומספר שוטרים נפצעו.

## הערות שוליים

קטגוריה:לח"י: פעולות
קטגוריה:אצ"ל: פעולות
קטגוריה:תנועת המרי העברי
קטגוריה:פעולות נגד שלטונות המנדט הבריטי
קטגוריה:1946 בארץ ישראל
קטגוריה:ירושלים בתקופת המנדט הבריטי
קטגוריה:בית הסוהר המרכזי בירושלים
קטגוריה:מגרש הרוסים
יחסי אוסטרליה–ונואטו

**יחסי אוסטרליה–ונואטו** הם היחסים בין אוסטרליה לבין ונואטו.

## סקירה כללית
שתי המדינות כוננו יחסים דיפלומטיים ב-30 ביולי 1980, זמן קצר לאחר שוונואטו קיבלה את עצמאותה מצרפת, ואוסטרליה הייתה המדינה השלישית שעשתה זאת לאחר צרפת ובריטניה.

לאוסטרליה ולוונואטו יש קשרים חזקים מאוד. אוסטרליה סיפקה את עיקר הסיוע הצבאי של ונואטו, הכשירה את הכוח הנייד הצבאי שלה וסיפקה גם סירות סיור לסייר במימי ונואטו. בשנת 1983 ונואטו ואוסטרליה נכנסו יחד לתוכנית לשיתוף פעולה הגנתי. כחלק מתוכנית זו, שני יועצים של הצי המלכותי האוסטרלי מוצבים בוונואטו כדי לסייע לוונואטו בתחזוקה ותפעול של ה-RVS טוקורו, סירת הסיור מסדרת האוקיינוס השקט שנתרמה לוונואטו על ידי אוסטרליה בשנת 1987. ה-RVS טוקורו היא ספינת המשטרה הימית העיקרית של ונואטו. אוסטרליה גם מעניקה סיוע לאלמנט הכוח הנייד של משטרת ונואטו (VPF), וכן מספקת תמיכה בתרגילים ופרויקטים תשתיתיים.

אוסטרליה היא המקור הגדול ביותר להשקעות זרות ישירות של ונואטו, שמופנית בעיקר בתחומי פיתוח תיירות, חקלאות ובנייה. אוסטרליה היא מקור התיירים הגדול ביותר של ונואטו, כאשר האוסטרלים מהווים 2/3 מכלל המבקרים התיירים ארוכי הטווח וכמעט כל הביקורים באוניות השייט. מאז 2008, ונואטו (יחד עם טונגה, קיריבטי ופפואה גינאה החדשה) שלחה עובדים עונתיים לאוסטרליה באמצעות תוכנית פיילוטים ממוממנת של אוסטרליה.

בנוסף, אוסטרליה היא המקור העיקרי לסיוע חוץ של ונואטו, כאשר אוסטרליה סיפקה 66 מיליון דולר אוסטרלי (70.4 מיליון דולר) בשנים 2010–2011. בשנת 2004 איימה אוסטרליה לקצץ את עזרתה לוונואטו כאשר ראש הממשלה, סרג' ווהור, מינה מחדש פקידים שהודחו לאחר שהואשמו בפעילות פלילית. ונואטו הסכימה לדרישות האוסטרליות לצעדים ממשלתיים ושקיפות נגד שחיתות ברורה יותר. התוצאה הייתה שבין השנים 2005–2010, הסיוע האוסטרלי נשלט באמצעות האסטרטגיה לשיתוף פעולה משותף לפיתוח אוסטרליה–ונואטו.

## נציגויות דיפלומטיות
* אוסטרליה מחזיקה בוונואטו נציבות עליונה בפורט וילה.
* ונואטו מחזיקה באוסטרליה נציבות עליונה בקנברה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ארבעה ימים (סדרת טלוויזיה)

**ארבעה ימים** (באנגלית; **Collateral**) היא סדרת דרמה בריטית בת ארבעה חלקים, שיצר וכתב דייוויד הר. במאי הסדרה היה ס. ג' קלארקסון. שידור הבכורה של הסדרה היה ב-12 בפברואר 2018 בערוץ BBC Two.

בסדרה מככבת קארי מאליגן בתפקיד קיפ גלספי, מפקחת בילוש הממונה על חקירת רצח של שליח פיצה, שנורה בפרוור של לונדון. בהמשך העלילה נבחנת רשת מורכבת של דמויות הקשורות לחקירת הרצח, ומוצגות הסוגיות של היחס למהגרים הלא חוקיים לבריטניה והיחס לזוגיות לסבית. נתניאל מרטלו-וייט מככב בתפקיד הבלש השותף של גילספי, סמל בילוש נייתן בילק. עוד בתפקידים הראשיים משחקים ג'יני ספארק, ניקולה ווקר, ג'ון סים ובילי פייפר.

זאת הסדרה המקורית הראשונה שכתב הר לטלוויזיה, אף על פי שכתב ל-BBC מאז 1973.

הסדרה הופקה בשיתוף נטפליקס, ויצאה ברחבי העולם ב-9 במרץ 2018. חברת Dazzler Media הפיצה את הסדרה על גבי DVD ב-25 במרץ 2018.

## צוות השחקנים
* קארי מאליגן – קיפ גלספי, מפקחת בילוש
* ג'ון סים – דייוויד מארס, חבר פרלמנט ושר התחבורה בממשלת הצללים
* בילי פייפר – קארן מארס, גרושתו של דייוויד
* ניקולה ווקר – ג'יין אוליבר, כומרה לסבית
* נתניאל מרטלו-וייט – נייתן בילק, סמל בילוש
* ג'יני ספארק – סנדרין שו, קפטן בצבא הבריטי
* היילי סקוויירס – לורי סטון, מנהלת הפיצרייה "ריגל פיצה"
* אהד קאמל – פטימה אסיף, אחותו של עבדולה אסיף
* ג'ולי נמיר – מונה אסיף, אחותו של עבדולה אסיף
* קאי אלכס – לין שואן הוי, עדה מרכזית
* בן מיילס – ג'ק היילי, פקד בילוש
* רוב ג'רוויס – יואן ג'ונסון, בלש
* ויניטה רישי – ראקי שאה, בלשית
* רוברט פורטל – מייג'ור טים דייסון, המפקד של סנדרין שו
* אורלה בריידי – פיבי דייסון, אשתו של טים דייסון
* ג'ון הפרנן – סם ספנס, סוכן ב-MI5
* מאיה סנסה – ברנה יאלאז, סוכנת סמויה ב-MI5
* קים מדקאלף – סוקי וינסנט, מגישת חדשות של ה-BBC
* ג'קלין בוטסוויין – מוניק
* ריצ'רד מקייב – פיטר וסטבורן, בעל סוכנות נסיעות Pimlico Travel
* בריאן ורנל – מייקי גאוונס, עובד ב"ריגל פיצה"
* דברה פינדלי – אלינור שו, אמה של סנדרין
* ססקיה ריבס – דברה קליפורד, חברת פרלמנט ומנהיגת האופוזיציה
* ניקולה דופט – אליס סטון, אמה של לורי סטון
* ורה צ'וק – ג'ילי לאונג, כתבת חדשות
* אדריאן לוקיס – זאן סקופילד, פסיכיאטר

## פרקים

## פרסים
במרץ 2019 הייתה הסדרה מועמדת לשני פרסי האקדמיה הבריטית לטלוויזיה, בקטגוריית "הצילום והתאורה הטובים ביותר" ובקטגוריית שחקנית המשנה הטובה ביותר לבילי פייפר.

## קישורים חיצוניים
* 

* 
* 
* 

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:מיני-סדרות טלוויזיה
קטגוריה:סדרות דרמה בריטיות
קטגוריה:סדרות מתח בריטיות
קטגוריה:נטפליקס: תוכניות וסדרות
קטגוריה:תוכניות טלוויזיה שמתרחשות בלונדון
גרטרוד שטאט

**גרטרוד שטאט** (בגרמנית: **Gertrud Staats**; 1859 – 1938) הייתה ציירת גרמניה ומייסדת האיגוד האמנים השלזיים. היא הייתה ידועה בציורי הנוף שלה.

## ביוגרפיה
שטאט נולדה ב-21 בפברואר 1859 בורוצלב. היא קיבלה את הכשרתה הראשונה מאת אדולף דרסלר היא למדה גם אצל הנס גודה ופרנץ סקרבינה בברלין. היא הייתה מהאמנים המוכרים מ"דכאו החדשה" כולל אדולף הלצל ולודוויג דיל. שטאט שילבה את סגנונות הריאליזם הרומנטי, האימפרסיוניזם, האר נובו והאקספרסיוניזם.

היא הציגה את ציוריה בברלין בין השנים 1881 עד 1912, ובמינכן בין השנים 1888 ועד שנת 1908. כמו כן הציגה בווינה, דרזדן, המבורג, ברמן, גדנסק וביטום.

שטאט הציגה את עבודותיה בארמון האמנויות היפות ובבניין האישה בתערוכה הקולומביאנית העולמית בשנת 1893 בשיקגו, אילינוי.

בשנת 1902 הקימה שטאט את איגוד האמנים השלזיים (Vereinigung Schlesischer Kűnstlerinnen).

בתחילת המאה העשרים נחשבה שטאט לאחת מציירי הנוף השלזיים הגדולים.

לאחר מלחמת העולם הראשונה היא העבירה את המיקוד שלה מציור נוף לציור פרחים ודומם.

שטאט נפטרה ב-21 ביוני 1938 בורוצלב.

## גלריה

File:Gertrud Staats Landschaft.jpg|נוף

File:Gertrud Staats - Footbridge over woodland stream.jpg|גשר על ערוץ
File:Gertrud Staats - Bords de rivière.jpg|גדות הנהר


## קישורים חיצוניים

## הערות שוליים

קטגוריה:ציירות גרמניות
קטגוריה:ציירים גרמנים
קטגוריה:גרמניות שנולדו ב-1859
קטגוריה:גרמנים שנולדו ב-1859
קטגוריה:גרמניות שנפטרו ב-1938
מיילס סנדרס

**מיילס סנדרס** (באנגלית: **Miles Sanders**; נולד ב-1 במאי 1997) הוא שחקן פוטבול, המשחק בקבוצת פילדלפיה איגלס שבליגת ה-NFL, בעמדת הרץ האחורי.

סנדרס נבחר על ידי פילדלפיה איגלס בסיבוב השני של דראפט ה-NFL בשנת 2019 לאחר ששיחק פוטבול מכללות בשביל אוניברסיטת המדינה של פנסילבניה.

## קריירה
סנדרס שיחק במדי קבוצת הפוטבול של אוניברסיטת המדינה של פנסילבניה בשנים 2016–2018. בשנתיים הראשונות שלו בקבוצה, הוא לא קיבל הרבה דקות משחק מכיוון שהרץ האחורי השני של הקבוצה, סקוואן בארקלי, שיחק מצוין והיה יותר מנוסה מסנדרס. בשנת 2018, לאחר עזיבתו של בארקלי לליגת ה-NFL, סנדרס נבחר להיות הרץ האחורי המוביל של הקבוצה והראה ביצועים מרשימים.

בדראפט ה-NFL של 2019, סנדרס נבחר על ידי פילדלפיה איגלס (שנמצאת באותה מדינה כמו האוניברסיטה ששיחק עבורה) בסיבוב השני במקום ה-53.
ממוזער|217x217 פיקסלים|סנדרס בעונת 2019 נגד וושינגטון
בעונת 2019, סנדרס ערך את הופעתו הראשונה נגד וושינגטון פוטבול טים ורץ לאורך 25 יארדים בניצחון של קבוצתו בתוצאה 27–32. בפלייאופס של אותה עונה נגד סיאטל סיהוקס, סנדרס רץ לאורך 69 יארדים בהפסד של קבוצתו בתוצאה 9–17.

בעונת 2020, סנדרס פספס את משחקו הראשון בעונה בשל ניתוח שנאלץ לעבור. בשבוע שלאחר מכן, סנדרס רץ לאורך 131 יארדים וכבש טאצ'דאון אחד בהפסד של קבוצתו ללוס אנג'לס ראמס בתוצאה 19–37.

לאחר ביצועיו המרשימים בעונת 2020, סנדרס נבחר למשחק הפרו בול של אותה עונה.

## קישורים חיצוניים

קטגוריה:שחקני פילדלפיה איגלס
קטגוריה:שחקני פוטבול: רצים אחוריים
קטגוריה:בוגרי אוניברסיטת המדינה של פנסילבניה
קטגוריה:אמריקאים שנולדו ב-1997
ברוך מינקה

**ברוך מינקה** (נולד ב-1940) הוא ביוכימאי וגנטיקאי ישראלי, פרופסור אמריטוס באוניברסיטה העברית בירושלים. מגלה  (TRP), המעורבות בתחושות הכאב.

## ביוגרפיה
מינקה נולד בתל אביב. בשנים 1964 ל-1967 למד לתואר ראשון בפיזיולוגיה וביוכימיה באוניברסיטה העברית. המשיך לתואר שני ולדוקטורט, שנכתב בהדרכת פרופ' פיטר הילמן והוגש ב-1973. בשנים 1973–1975 שהה בפוסט-דוקטורט באוניברסיטת פרדו, שם חקר את הגנטיקה והאלקטרופיזיולוגיה של מערכת הראייה.

החל מ-1975 שימש כמרצה במחלקה לפיזיולוגיה בפקולטה לרפואה של האוניברסיטה העברית ומרכז רפואי הדסה (ושימש בתפקיד ראש המחלקה בשנים 1989–1992). שימש כמרצה אורח באוניברסיטאות בשווייץ, גרמניה וארצות הברית. במהלך השנים הדריך כ-30 תלמידי דוקטורט.

## מחקריו
מינקה גילה, יחד עם שותפים, סוג חדש של תעלת יונים, שלהם קרא  (Transient Receptor Potential, ובקיצור ערוץ TRP), כתוצאה ממחקריו על פוטוטרנסדוקציה (התמרת אור) וראייה בזבובי פירות (*Drosophila melanogaster*). הוא חקר את המאפיינים הביופיזיים והביוכימיים של תעלות ה-TRP בעיני זבוב הפירות וזיהה יחד עם צבי זלינגר פוספוליפאז C כמרכיב מכריע במסלול האיתות של דרוזופילה TRP. העקרונות שהם מצאו משותפים למספר רב של תחושות (למשל תחושות טמפרטורה, כאב וטעם) ומערכות מוטוריות (תכונות של תאי פורקינייה במוח הקטן), ובכך הניחו את הבסיס לחקר מולקולות העומדות בבסיס מנגנוני TRP וכאב, במקור ביוזמתו של פרופ' דייוויד ג'וליוס. אחר כך הרחיבו את המחקר לנושא אובדן המוטציה התפקודי הראשון שזוהה בערוץ TRPV1 האנושי, השולט לפחות בכמה מהתהליכים הרגולטוריים של גוף האדם הקשורים לכאב דלקתי ולזיהוי חום מזיק. המטרה העיקרית במחקר הייתה לפענח את התפקידים הקריטיים של ערוצי TRP בראייה ושל TRPV1 בפיזיולוגיה הסומטוסנסורית האנושית.

## פרסים והוקרה
* תוכנית פולברייט, קרן החינוך ארצות הברית-ישראל, 1973
* פרס על מחקר מצטיין בנושא פוטו-טרנסדוקציה, מקרן בת שבע דה רוטשילד, 1976
* מענק למחקר מצטיין (יחד עם צבי זלינגר) קרן וולף, 1985
* פרס נסיך אסטוריאס לשנת 2010 למחקר טכני ומדעי (יחד עם ד"ר דייוויד ג'וליוס וד"ר לינדה ווטקינס)
* פרס א.מ.ת. במדעי החיים לשנת 2010 על חקר המוח
* חבר כבוד בעמותה הישראלית למדעי המוח (ISFN)2017

## קישורים חיצוניים

* 
* 
* 
* 

## הערות שוליים

קטגוריה:סגל האוניברסיטה העברית בירושלים: רפואה
קטגוריה:בעלי תואר דוקטור מהאוניברסיטה העברית בירושלים
קטגוריה:זוכי פרס א.מ.ת.
קטגוריה:ישראלים שנולדו ב-1940
יחסי אוסטרליה–סמואה

[ממוזער|שרת החוץ האוסטרלית [ג'ולי בישופ נפגשת עם ראש ממשלת סמואה טוילאפה איונו סייללה מליאלגאוי, 2014]]
**יחסי אוסטרליה–סמואה** הם היחסים הדיפלומטיים בין אוסטרליה לבין סמואה.

## סקירה כללית
שתי המדינות כוננו יחסים דיפלומטיים ב-31 במרץ 1971, זמן קצר לאחר שסמואה קיבלה את עצמאותה מניו זילנד, ואוסטרליה הייתה המדינה הרביעית שעשתה זאת לאחר ניו זילנד, הודו ובריטניה.

באוקטובר 2012 הקימה סמואה קונסוליה כללית בסידני, במטרה לקדם את האינטרסים של סמואה בכלכלה, סחר, תיירות, מטרות פוליטיות וביטחוניות. הקונסוליה מספקת גם שירותים קונסולריים לנתינים סמואיים ולזרים הנוסעים לסמואה.

## נציגויות דיפלומטיות
* אוסטרליה מחזיקה בסמואה נציבות עליונה באפיה.
* סמואה מחזיקה באוסטרליה נציבות עליונה בקנברה וקונסוליה כללית בסידני.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוסטרליה – איי מרשל

**יחסי אוסטרליה–איי מרשל** הם היחסים הדיפלומטיים בין אוסטרליה לבין איי מרשל.

## סקירה כללית
שתי המדינות כוננו יחסים דיפלומטיים ב-8 ביולי 1987, זמן קצר לאחר שאיי מרשל קיבלה את עצמאותה מארצות הברית, ואוסטרליה הייתה המדינה השלישית שעשתה זאת לאחר ארצות הברית ומיקרונזיה.

אוסטרליה מסייעת לאיי מרשל בתחום החינוך, התברואה, קידום צמיחה כלכלית והפחתת העוני, וכן בשיתוף פעולה לפיתוח.

## יחסי סחר
בשנים 2018–2019 הסתכם הסחר בין המדינות ב-6.6 מיליון דולר ונשלט על ידי היצוא האוסטרלי (בעיקר בשר; הנעלה, משאבות; ברזים, זיזים ושסתומים וחומרי בנייה סיד, מלט וחומרי בנייה).

## נציגויות דיפלומטיות
* אוסטרליה מיוצגת באיי מרשל באמצעות שגרירותה בפונפיי, מיקרונזיה.
* איי מרשל אינה מיוצגת באוסטרליה לא בדרג השגרירות ולא בדרג הקונסוליה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוסטרליה–קיריבטי

**יחסי אוסטרליה–קיריבטי** הם היחסים הדיפלומטיים בין אוסטרליה לבין קיריבטי.

## סקירה כללית
אוסטרליה וקיריבטי נהנות מיחסים קרובים וארוכי שנים המבוססים על שיתוף פעולה אזורי ובינלאומי, קישורי סחר, תוכנית סיוע משמעותית בפיתוח, תמיכה במעקב ימי ושיתוף פעולה ביטחוני רחב יותר. אוסטרליה מסייעת לקיריבטי לבנות כוח אדם מיומן באמצעות הכשרה טכנית ומקצועית ומלגות (פרסי אוסטרליה). מלגות אלו מספקים הזדמנויות לסטודנטים ללמוד במוסדות שלישוניים ב או באוסטרליה ולהשיג את הכישורים והידע הדרושים כדי לתרום להתפתחותה של קיריבטי.

## יחסי סחר
היצוא מאוסטרליה לקיריבטי בשנת 2017 הסתכם ב-24 מיליון דולר. דולר אוסטרלי הוא מטבע חוקי בקיריבטי. בנק ANZ הוא בעל רוב המניות של בנק קיריבטי המספק שירותי בנקאות מרכזית וקמעונאית והוא הבנק היחיד במדינה.

## נציגויות דיפלומטיות
* אוסטרליה מחזיקה בקיריבטי נציבות עליונה בדרום טאראווה.
* קיריבטי מחזיקה באוסטרליה קונסוליית כבוד בבאראדו, ניו סאות' ויילס.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אלון הארטוויס

**אלון הארטוויס** (שם מדעי: *Quercus hartwissiana*) הוא מין של עץ מהסוג אלון, שמולדתו בדרום-מזרח בולגריה, צפון אסיה הקטנה לאורך הים השחור והקווקז הוא תואר בידי הבוטנאי והאנטומולוג הרוסי יליד פינלנד כריסטיאן סטוון בשנת 1857.

## מאפיינים ואקולוגיה
אלון זה הוא עץ נשיר גדול שגובהו עד 35 מטר עם צמרת בצורת מטרייה וקליפה עבה בצבע שחור. הניצנים הם סגלגלים עגולים באורך 6 עד 7 מילימטר. אורך העלים 12 עד 14 סנטימטרים ורוחבם 7 עד 9 סנטימטרים. צדו העליון של העלה הוא ירוק מבריק ואילו החלק התחתון חום עד אדמדם. העלים מעט קמורים בבסיס ויש בהם 7 עד 10 זוגות של אונות. הבלוטים באורך 2.5 עד 3 סנטימטרים ורוחבם 1.2 עד 1.5 סנטימטרים. בין המינים שגדלים לצד האלון אפשר למנות את ציסטוס קרטיקוס, קרפינוס אוריינטליס, אלון איטלקי, אלון שסוע, אלון פלומתי, סורבוס טורמינליס, אשור מזרחי, קרפינוס בטולוס, אלון אירופי, אלון אירי ודפנה דו-פרחית.

## תפוצה
העץ נפוץ במדינות בולגריה, טורקיה, גאורגיה ורוסיה.

## שם
המין נקרא על שם הבוטנאי הרוסי ניקולאי אנדרס פון הארטוויס (Nicolai Anhorn von Hartwiss).

## קישורים חיצוניים

## הערות שוליים

קטגוריה:אלון
קטגוריה:מינים שתוארו ב-1857
קטגוריה:פלורה של אירופה
פרנץ' היל

**ג'יימס פרנץ' היל** (באנגלית: **James French Hill**; נולד ב-5 בדצמבר 1956) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת ארקנסו. מחוז קונגרס זה כולל בתוכו את עיר הבירה של ארקנסו ליטל רוק, כמו גם את מרבית פרווריה.

## ביוגרפיה
היל נולד בליטל רוק, בירת ארקנסו. הוא השלים לימודי תואר ראשון באוניברסיטת ואנדרבילט השוכנת בטנסי, וכמו כן קיבל תואר מנהל מוסמך מבית הספר אנדרסן לניהול של אוניברסיטת קליפורניה בלוס אנג'לס. בשנים 1982–1984 היה היל עוזרו של הסנאטור הרפובליקני ג'ון טאוור מטקסס, והיה חבר בסגל ועדת הבנקאות, השיכון והעניינים האורבניים של הסנאט של ארצות הברית.

בשנים 1989–1991 היה סגן עוזר מזכיר האוצר לענייני מימון חברות, ולאחר מכן המשיך לשרת בממשלה הפדרלית החל מ-1991 ועד 1993 כמזכיר ניהולי במועצה הלאומית לכלכלה תחת נשיא ארצות הברית ג'ורג' הרברט ווקר בוש. לאחר שייסד את החברה, היה היל יושב ראש מועצת המנהלים של "תאגיד דלתא לבנקאות ונאמנות" (Delta Trust and Banking Corporation) ששכן בליטל רוק, עד שנרכש ב-2014 בידי בנק סימונס.

במהלך בחירות 2014 התמודד היל אל בית הנבחרים של ארצות הברית במחוז הקונגרס השני של ארקנסו, אחרי שנציג המחוז המכהן טים גריפין הודיע על פרישות מהקונגרס לקראת התמודדותו לתפקיד סגן המושל. בבחירות הכלליות גבר על פט הייז, ראש העיר צפון ליטל רוק ברוב של כ-52% מקולות הבוחרים. הוא הושבע לתפקידו עם התכנסות הקונגרס ה-114 של ארצות הברית.

היל נבחר מחדש אל הקונגרס בבחירות 2016 ובבחירות 2018. נכון לספטמבר 2018, היל הצביע עם סיעתו ב-95% מהמקרים ובהתאם לעמדתו של הנשיא דונלד טראמפ ב-96.6% מהמקרים. למשל, ב-4 במאי 2017, הצביע בעד ביטול חוק הגנת החולה וטיפול בר השגה ובמקום זאת להעביר את "חוק הבריאות האמריקאי". במהלך מגפת הקורונה בארצות הברית, שיבח היל את ניהולו של טראמפ את המשבר. בבחירות 2020 נבחר מחדש.

## קישורים חיצוניים

* 

* 

## הערות שוליים

קטגוריה:אמריקאים ילידי ארקנסו
קטגוריה:ליטל רוק: אישים
קטגוריה:בוגרי אוניברסיטת ואנדרבילט
קטגוריה:בוגרי אוניברסיטת קליפורניה בלוס אנג'לס
קטגוריה:חברי בית הנבחרים של ארצות הברית מארקנסו
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1956